**Mentiuni privind emitentii de instrumente de garantare si instrumentele de garantare propriu-zise.**

**Lista emitentilor eligibili, in vigoare.**

Avand in vedere prevederile art. 41-48 ale *Hotararii nr. 394/02.06.2016 pentru aprobarea* [*Normelor metodologice*](file:///C:\Users\obordeut\sintact%204.0\cache\Legislatie\temp133624\00178470.htm) *de aplicare a prevederilor referitoare la atribuirea contractului sectorial/acordului-cadru din Legea nr.* [*99/2016*](file:///C:\Users\obordeut\sintact%204.0\cache\Legislatie\temp133624\00178251.htm) *privind achiziţiile sectoriale*, Societatea Nationala Nuclearelectrica SA (“SNN”) a adoptat, in baza si in completarea prevederilor mentionate anterior, un set de criterii de prudentialitate si/sau de verificare/validare a emitentilor de instrumente de garantare si a instrumentelor de garantare propriu-zise, care sa protejeze in mod adecvat interesele, activele si activitatea SNN atat ca societate comerciala, ca furnizor principal de energie electrica in Sistemul Electroenergetic National, cat si ca societate detinuta majoritar de Statul Roman. Criteriile respecta intru totul reglementarile in vigoare la nivel national, nu sunt de natura sa restranga competitia si au in vedere, in principal, soliditatea financiara si operationala a emitentilor de instrumente de garantare.

Totodata, in vederea respectarii principiului transparentei si tratamentului egal in cadrul procesului de achizitii, societatea noastra include in documentatiile de atribuire toate informatiile necesare operatorilor economici pentru participarea la proceduri, referitoare la criteriile de acceptare a emitentilor de garantii stabilite intern de subscrisa, ca parte a politicii de managementul riscurilor a companiei.

De asemenea, precizam faptul ca Agentia Nationala pentru Achizitii Publice (ANAP) a verificat si validat cerintele SNN privitoare la instrumentele de garantare si la emitentii acestora.

In cele ce urmeaza va prezentam o serie de informatii relevante referitoare la criteriile de prudentialitate adoptate si aplicate de SNN, astfel:

* **In privinta emitentilor de instrumente de garantare:**

In urma aplicarii/utilizarii criteriilor de prudentialitate, emitentii de instrumente de garantare pot fi clasificati in doua categorii mutual exclusive, respectiv **eligibili** sau **neeligibili**.

Incadrarea unui emitent in categoria de emitent eligibil permite ca SNN sa aiba relatii de afaceri cu acesta, respectiv ca SNN sa accepte un instrument de garantare emis de acesta in cadrul procedurilor de achizitii, indiferent de tipul de procedura, indiferent de tipul si durata contractului, si indiferent de tipul de garantie (de participare, de plata, de garantare a avansului, de buna executie sau altele).

Incadrarea unui emitent in categoria de emitenti neeligibili atrage dupa sine consecinta ca acel emitent nu va fi acceptat de SNN ca partener de afaceri.

Pentru achizitii de servicii de asigurare de tip CASCO, RCA, asigurari de calatorie, asigurari de sanatate, D&O, asigurarea proprietatii si similare, se recomanda ca ofertantii/ furnizorii serviciilor de asigurare sa fie emitenti eligibili conform criteriilor de prudentialitate adoptate de SNN. In situatia in care nu este posibila aplicarea/ utilizarea criteriilor de prudentialitate (ca si criterii de calificare si selectie) sau se opteaza/ decide pentru neaplicarea acestora, emitentii vor trebui sa indeplineasca/ respecte doar cerintele legale relevante/ aplicabile.

Pentru a usura identificarea si clasificarea emitentilor de instrumente de garantare in eligibili sau neeligibili in conformitate cu criteriile de prudentialitate adoptate de SNN, societatea noastra investigheaza periodic eligibilitatea unui numar confortabil de emitenti de instrumente de garantare inmatriculati in Romania, si/sau sucursale ale unor institutii de credit inmatriculate in afara Romaniei, care sunt sau pot fi in relatii de afaceri cu SNN (i.e. au emis sau exista o probabilitate rezonabila sa emita instrumente de garantare in favoarea SNN, respectiv au emis produse de garantare achizitionate de SNN), investigare in urma careia se intocmeste si se actualizeaza periodic **Lista emitentilor eligibili,** mentionata la pagina 4 in prezentul document.

* **In privinta instrumentelor de garantare propriu-zise:**

In scopul protejarii intereselor companiei, atat pe perioada derularii procedurilor de atribuire, cat si in perioada de implementare a contractelor, SNN verifica instrumentele de garantare in raport cu o serie de criterii referitoare in principal la:

* valabilitatea angajamentului de garantare si autenticitatea documentului care o probeaza,
* angajamentul ferm si irevocabil de garantare,
* lipsa oricaror conditionari ale intrarii in vigoare si/sau platii despagubirii in cadrul instrumentului de garantare,
* plata la prima cerere a Beneficiarului,
* acoperirea temporala si valorica a obligatiilor contractuale (conform clauzelor contractuale),
* constanta valorii garantate pe durata perioadei de garantare, in lipsa unor prevederi contractuale contrare.

SNN accepta ca emitenti de instrumente de garantare:

1. institutii de credit sau societati de asigurari,
2. Trezoreria Statului si
3. companii (societati comerciale) / persoane juridice.

SNN SA accepta/ agreaza, in domeniile de activitate ale SNN in care legile specifice permit sau nu interzic, emitenti de instrumente de garantare propusi de partenerii de afaceri (comerciali) ai SNN SA pe baza urmatoarelor reguli de prudentialitate:

* 1. Pentru emitentii de instrumente de garantare **nationali (inmatriculati in Romania)** altele decat unul dintre emitentii de instrumente de garantare (institutii de credit sau societati de asigurari) aflate, la data emiterii instrumentului de garantare, in proprietatea directa sau indirecta a Statului Roman:
* sa detina ratinguri externe in vigoare;
* emitentul ratingului mentionat la punctul precedent trebuie sa fie, dupa caz, una dintre societatile Fitch, Standard & Poor’s sau Moody’s;
* ratingul emitentului de garantie trebuie sa fie de, cel putin, echivalentul ratingului BB- in clasificarea Fitch.

Daca emitent al instrumentului de garantare este unul dintre emitentii de instrumente de garantare (institutii de credit sau societati de asigurari) aflati in proprietatea directa sau indirecta a Statului Roman, regulile de mai sus nu se aplica, in sensul ca instrumentele de garantare emise de acestia sunt acceptate fara indeplinirea conditiilor anterioare.

* 1. Pentru emitentii de instrumente de garantare **nationali (inmatriculati in Romania)** societati de asigurare, care nu detin un rating in vigoare emis de una dintre societatile internationale Fitch, Standard & Poor’s sau Moody’s sau nu se afla in proprietatea directa sau indirecta a Statului Roman, urmatoarele reguli sunt aplicate cumulativ pentru acelasi an fiscal de referinta pentru care, la data evaluarii emitentului, sunt disponibile public documentele sursa:
* Ratele MCR si SCR din “Raportul privind solvabilitatea si situatia financiara” al emitentului pentru anul anterior sa fie minim 70% din media nationala **publicata** de ASF pentru fiecare din cele doua rate aferente aceluiasi an de referinta;
* Prime brute din asigurari generale in anul anterior sa fie minim 70.000.000 lei;
* Total active in anul anterior sa fie minim 200.000.000 lei.
  1. Pentru emitentii de instrumente de garantare **internationali (inmatriculati in afara Romaniei)**:
* sa detina ratinguri externe in vigoare;
* emitentul ratingului mentionat la punctul precedent trebuie sa fie, dupa caz, una dintre societatile internationale Fitch, Standard & Poor’s sau Moody’s;
* ratingul emitentului de garantie trebuie sa fie de, cel putin, echivalentul ratingului BBB- in clasificarea Fitch.

SNN accepta garantii constituite in cont de garantie de buna executie deschis la Trezoreria Statului pentru cazul in care SNN accepta ca garantia de buna executie sa poata fi constituita prin retineri succesive din sumele datorate pentru facturi partiale. Trezoreria Statului este emitent eligibil de instrumente de garantare in sensul prezentei proceduri, fara indeplinirea altor formalitati sau efectuarea de verificari, si in conformitate cu prevederile art. 46 alin. (5) din HG nr. 394/2016.

In vederea acceptarii ca instrument de garantare a scrisorilor de angajament (angajante) din partea unei companii din grupul din care face parte partenerul de afaceri al SNN (sau orice tert care se califica si garanteaza pentru altul) SNN evalueaza riscul de credit de contrapartida al emitentului, in conformitate cu prevederile procedurilor interne ale SN Nuclearelectrica SA.

**Emitentii de instrumente de garantare acceptati de SNN trebuie sa se incadreze in regulile de prudentialitate indiferent de scopul emiterii/ constituirii instrumentelor de garantare, respectiv dar fara a se limita la participare la proceduri de atribuire, garantarea bunei executii a contractelor etc.**

**SNN revizuieste/ verifica periodic incadrarea emitentilor de instrumente de garantare in regulile de prudentialitate ale SNN si revizuieste, de regula anual, regulile de prudentialitate.**

In urma revizuirii efectuate la 30.10.2021, urmatorii emitenti de instrumente de garantare, institutii de credit si societati de asigurare inmatriculati in Romania INVESTIGATI (SNN a verificat incadrarea in criteriile de eligibilitate doar a acelor emitenti in privinta carora exista o probabilitate rezonabila pentru SNN de a face afaceri cu acestia), se incadrau in regulile de prudentialitate ale SNN:

|  |  |
| --- | --- |
| **EMITENTI ELIGIBILI LA 30.10.2021** |  |
|  |
|  |
| BANCA COMERCIALA ROMANA S.A. |  |
| RAIFFEISEN BANK SA |  |
| BRD - Groupe Societe Generale S.A. |  |
| UNICREDIT BANK S.A. |  |
| BANCA TRANSILVANIA S.A. |  |
| CEC BANK\* |  |
| GARANTI BANK S.A. |  |
| ALPHA BANK |  |
| Banca de Export Import a Romaniei (EXIMBANK) SA\* |  |
| PROCREDIT BANK S.A. |  |
| LIBRA INTERNET BANK S.A. |  |
| ING BANK N.V. AMSTERDAM - **SUCURSALA** BUCURESTI |  |
| CITIBANK EUROPE PLC, DUBLIN **SUCURSALA** ROMANIA |  |
| BNP PARIBAS S.A. PARIS **SUCURSALA** BUCURESTI |  |
| EUROINS ROMANIA ASIGURARE-REASIGURARE S.A. |  |
| COMPANIA DE ASIGURARI-REASIGURARI EXIM ROMANIA S.A. (EXIMASIG) |  |
| ONIX ASIGURARI |  |
| ALLIANZ-TIRIAC ASIGURARI S.A. |  |
| OMNIASIG S.A. |  |
| GENERALI ROMANIA ASIGURARE REASIGURARE S.A. |  |
| ASIROM S.A. |  |
| GROUPAMA ASIGURARI |  |
| UNIQUA ASIGURARI S.A. |  |

Nota: Aceasta lista este actualizata periodic (de regula trimestrial) si este insotita de precizarea foarte clara a faptului ca **SNN accepta orice emitent care, desi nu se regaseste in lista, indeplineste criteriile de acceptare specificate in documentatiile de atribuire**.